**AMMATILLINEN KOHTAAMINEN KASVATUS-JA OHJAUSALALLA / Yksilön kasvu ja kehitys, päivittäinen toiminta**

**TEHTÄVÄ**

Mäkisen perheeseen kuuluvat äiti Liisa 38v., isä Matti 45v., Perttu 6v. ja hellitty kuopus Mari 3v. Matti isällä on lisäksi edellisestä liitosta 14v. lievästi kehitysvammainen poika Kalle. Perhe on muuttanut Kuusankoskelle. Lähellä asuvat Matin jo eläkkeellä olevat vanhemmat, Erkki 80v. ja Maija 76v. Kalle asuu arkipäivisin äidin kanssa. Perheenjäsenillä on lämpimät ja läheiset suhteet toisiinsa. Perheen vanhemmilla ja isovanhemmilla on myös omia ystäviä ja harrastuksia.

**Kalle** on Tähteenkadun koulussa kahdeksannella luokalla. Viikonloppuisin Kalle viettää aikaa kavereiden kanssa ja käy isän luona. Kallen vanhemmat ovat sopineet, että Kalle on pääsääntöisesti isän luona perjantai-iltapäivästä sunnuntaihin.

**Perttu** on esiopetuksessa. Hän saa esiopetuksen jälkeen esiopetusta täydentävää varhaiskasvatusta. Perttu on pienestä asti ollut vilkas lapsi, jolle sattuu ja tapahtuu. Hänen pitää päästä juoksemaan eikä hän jaksa olla pitkään paikoillaan. Hän on kuitenkin sopeutuvainen ja selvinnyt muuttuvista tilanteista. Muuton myötä Pertun kaverit jäivät vanhaan päiväkotiin ja uusia ei vielä ole löytynyt.

**Mari** on aloittanut varhaiskasvatuksen päiväkodissa. Äiti oli Marin kanssa tähän asti kotona, mutta nyt vanhemmat ovat töissä ja Marikin on kokopäivähoidossa. Mari taas on alusta asti ollut ns. hitaasti lämpiävä lapsi, ja sopeutuminen päiväkodin rytmiin ja uusiin ihmisiin on vaikeaa ja vielä kesken. Mari puhuu hiljaa ja vähän. Mari leikkii mieluiten yksin ja katselee toisten leikkejä. Maria pelottaa vielä uudessa ryhmässä ja vanhempien lähtö töihin on vaikeaa. Päivän lopuksi Mari juoksee kuitenkin vanhempia hymyillen vastaan.

**Erkin ja Maijan** elämä on ollut suuressa muutoksessa Erkin voinnin heikkenemisen vuoksi. Erkki sairastaa muistisairautta ja on siirtynyt asukkaaksi läheiseen palvelutaloon. Maija pärjäilee vielä toistaiseksi kotona. Hän vierailee kuitenkin päivittäin Erkin luona.

**Sovella oppimaasi teoriatietoa ja ammatillisia käsitteitä vastauksissasi. Varmista, että vastaat kaikkeen kysyttyyn. Palautuspäivä \_\_\_\_\_\_\_\_**

1. **Kerro Marin ja Pertun kehityksestä:**
2. Mitä tarkoittaa käsite kiintymyssuhde? Millaisia erilaisia kiintymyssuhteita on olemassa?

 Kuvaa Marin ja Pertun kiintymyssuhdetta vanhempiinsa?

1. Mitä tarkoittaa käsite temperamentti?

Kuvaa Marin ja Pertun temperamenttityyppejä ja miten ohjaat heitä?

1. Miten tuet heidän sosiaalista kehitystään?

Millaisia sosiaalisia taitoja Mari ja Perttu ja heidän ikäisensä harjoittelevat?

d) Mikä on leikin merkitys?

 Minkälaisia leikkejä 3-vuotias / 6- vuotias leikkii?

1. **Mitä ovat erilaiset kasvatustyylit?**

Miten käytät ohjaavaa kasvatustyyliä Marin ja Pertun kanssa?

1. **Kerro Marin varhaiskasvatuksesta ja Pertun esiopetuksesta.**

**Kerro esimerkein miten lastenohjaaja toimii työssään hoito-ja kasvatusprosessin mukaisesti.**

**Miten kohtaat lapset ja perheet ammatillisesti päivittäisissä tilanteissa?**

**Millaisia päivittäisiä toimintoja Mari harjoittelee? Entä Perttu? Miten edistät näiden lasten osallisuutta päivittäisissä toiminnoissa?**

1. **Kerro kouluikäisen ja nuoren oppimisesta ja osallisuudesta. Millaisia asioita Kalle ja hänen ikäisensä pohtivat? Miten lievä kehitysvamma vaikuttaa Kallen kasvuun ja oppimiseen? Miten tuet Kallea?**
2. **Kerro Liisan ja Matin kehitysvaiheesta (aikuisuus) ja kehitysvaiheessa tärkeistä asioista.**
3. **Kerro Maijan ja Erkin kehitysvaiheesta (vanhuus) ja kehitysvaiheessa tärkeistä asioista.**
4. **Mitä annettavaa isovanhemmilla on lapsenlapsille?**

**MÄKISEN PERHE-TEHTÄVÄN KRITEERIT:**

**Osaat soveltaa oppimaasi/Kiitettävä:** Tehtävän jokaiseen kysymykseen on vastattu. Vastauksissa on avattu aiheeseen liittyvää teoriaa ja sitä on sovellettu esimerkein. Vastauksissa vastataan juuri siihen mitä on kysyttykin. Pienet puutteet vastauksissa eivät haittaa kokonaisuutta. Asioiden ymmärtäminen ja oma pohdinta mm. esimerkeissä tulevat todella selkeästi esiin. Työ on ulkoasultaan selkeä ja helppolukuinen.

**Osaat keskeiset tavoitteet/ Hyvä:** Tehtävän jokaiseen kysymykseen on vastattu. Vastauksissa on osittain teoriaa ja osittain soveltavia esimerkkejä, joistakin kohdissa löytyy vain toinen. Pienet puutteet vastauksissa eivät haittaa kokonaisuutta. Joihinkin kysymyksiin on vastattu suppeasti tai vastaus on hyvin laaja, suurelta osin yli vaatimustason ja kysymyksenkin. Oma pohdinta esimerkkien kautta tulee esille, vaikka teoria voi olla osittain suppeaa. On kuitenkin ymmärrettävissä, että opiskelija ymmärtää kysytyn asian.

**Osaat perusasiat ohjatusti/ Tyydyttävä:** Kaikkiin kysymyksiin on vastattu. Vastauksista puuttuu osittain teoria ja käsitteiden määrittely on ontuvaa. Vastaukset ja soveltavat esimerkit ovat suppeita esim. ranskalaisilla viivoilla listattuja asioita, joita ei ole avattu. Tehtävissä omaa pohdintaa on vähän, vastaukset ovat osittain suoraan kopioitu luentodioista tai muista lähteistä. Tällöin ei saa käsitystä ymmärtääkö opiskelija mitä kysymyksellä tarkoitetaan. Asioiden ymmärtäminen jää muutenkin hieman epäselväksi.

**Täydennettävä:** Suuria puutteita vastauksissa.

Amko/4.2.2021